Det blev altså Transformator, der er en lille, eksperimenterende scene ved Aalborg Teater, der løb med prisen. Det er 10. gang den uddeles. - Det er et signal og en prioritering, der for mig er et tegn på bedre og lysere tider for den smalle kultur - og som i denne henseende for en stund bytter rundt på fortegnene og gør hovedstadsområdet til en del af udkantsdanmark, siger stationsforstander Jakob Engmann. I begrundelsen for prisen hedder det blandt andet: - den kreativitet, legesyge, energi og entusiasme, som syder og bobler i og omkring et stort teater og som ikke altid kan finde afløb på de eksisterende scener, og som her er kanaliseres over til en ny slags scene, dedikeret teateroplevelser for de mange unge. Prisen uddeles i samarbejde mellem NORDJYSKE Medier og Spar Nord Bank. Med prisen følger den en check på 100.000 kr.

Opsummering:
Det lille, eksperimenterende teater Transformator fik onsdag aften Nordjysk Kulturpris.